
	วันอังคาร 15 พฤศจิกายน 2559

	เวลา 07:30 - 08:45 น.
	คณะออกเดินทางจากกรุงเทพฯ มุ่งสู่สนามบินแม่ฟ้าหลวง จังหวัดเชียงรายโดย เครื่องบิน สายการ........ เที่ยวบินที่.......... (...........)

	เวลา 08:45 - 10:00 น.
	คณะออกเดินทางจากสนามบินแม่ฟ้าหลวงเชียงราย ไปยังโครงการพัฒนาดอยตุง  (พื้นที่ทรงงาน) อันเนื่องมาจากพระราชดำริ อ.แม่ฟ้าหลวง จ.เชียงราย

	เวลา 10:00 - 10:30 น.
	รับประทานอาหารว่าง ณ หน้าห้องออดิทอเรียม หอแห่งแรงบันดาลใจ กิจกรรม : ทำความรู้จัก และความคาดหวังในการมาศึกษาดูงาน

	เวลา 10:30 - 12:00 น.
	ฟังการบรรยายในหัวข้อ “หลักการพัฒนาตามตำราแม่ฟ้าหลวง และการพัฒนาขั้นต้นน้ำ ขั้นกลางน้ำ และขั้นปลายน้ำ” และ ศูนย์ข้อมูลโครงการพัฒนาดอยตุงฯการพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้”  โดยการติดตามประเมินผลอย่างต่อเนื่อง"และพูดคุยกับชาวบ้านอาวุโส ถึงวิถีชีวิต ความเป็นอยู่ ก่อนโครงการเข้ามา ณ ห้องประชุม ออดิทอเรียม"

	เวลา 12:00 - 13:00 น.
	รับประทานอาหารกลางวัน ณ ห้องอาหารครัวตำหนัก

	เวลา 13:00 - 13:45 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 13:45 - 14:00 น.
	คณะเดินทางไปแปลงป่าเศรษฐกิจ บริษัทนวุติ จำกัด ไซต์ 1 

	เวลา 14:00 - 15:00 น.
	ดูงานแปลงปลูกป่าเศรษฐกิจ แมคคาเดเมียนัท กาแฟอาราบิก้าดอยตุง และโรงงานแปรรูปแมคคาเดเมียนัท" ป่าเศรษฐกิจ หมายถึง ป่าไม้ยืนต้นที่ให้ผลผลิตที่มีมูลค่าทางเศรษฐกิจสูง และมีศักยภาพในการนำไปแปรรูปและเพิ่มมูลค่าได้อย่างต่อเนื่อง จึงสามารถสร้างรายได้ให้คนดูแลในระยะยาว จึงเป็น “ตัวแปรสำคัญที่ทำให้คนกับป่าอยู่ด้วยกันอย่างพึ่งพา” พืชเศรษฐกิจที่โครงการพัฒนาดอยตุงฯเลือกมาส่งเสริมคือ กาแฟพันธุ์อาราบิก้าและแมคคาเดเมีย โดยระดมทุนจากบริษัท 6 แห่งจัดตั้งบริษัท นวุติ จำกัด ขึ้นเพื่อดำเนินการปลูกป่าเศรษฐกิจตั้งแต่ปี พ.ศ. 2532 โดยระบุไว้ในบริคณห์สนธิของบริษัทว่าผลกำไรทั้งหมดจะนำกลับไปพัฒนาดอยตุงต่อไป "

	เวลา 15:00 - 17:30 น.
	คณะออกเดินทางจากบริษัทนวุติไซด์ 1 ไปโครงการปลูกป่าปางมะหัน  ต.เทอดไทย   อ.แม่ฟ้าหลวง จ.เชียงราย

	เวลา 17:30 - 18:30 น.
	เดินทางถึงโครงการปลูกป่าปางมะหัน / เข้าที่พัก / พักผ่อนตามอัธยาศัย

	เวลา 18:30 - 19:30 น.
	รับประทานอาหารค่ำ ณ สำนักงานโครงการปลูกป่าปางมะหัน

	เวลา 19:30 - 21:00 น.
	กิจกรรมถอดบทเรียน การเรียนรู้ประจำวัน ณ ศาลากิจกรรม

	เวลา 21:00 - 23:00 น.
	พักผ่อนตามอัธยาศัย

	วันพุธ 16 พฤศจิกายน 2559

	เวลา 08:00 - 09:00 น.
	รับประทานอาหารเช้า ณ สำนักงานโครงการปลูกป่าปางมะหัน

	เวลา 09:00 - 10:00 น.
	บรรยายสรุป “การปลูกป่าปลูกคน” ด้วยวิธีการ “ปลูกป่าแบบปลูกเสริม” พื้นที่ปางมะหัน โดย คุณอาและ อ่วยแม และ “การปลูกป่าแบบ ไม่ปลูก” พื้นที่ปูนะ  โดย คุณอภิสิทธิ์ ปอดอแก้ว ณ ศาลากิจกรรม สำนักงานปางมะหัน"ย้อนหลังกลับไปดูสภาพการพัฒนาขั้นต้นน้ำในโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว  เนื่องในวโรกาสทรงครองราชย์ ปีที่ 50 พื้นที่บ้านปางมะหัน       ต.เทอดไท อ.แม่ฟ้าหลวง จ.เชียงราย บนพื้นที่ 14,015 ไร่ ตามแนวชายแดนไทย-พม่า โครงการปลูกป่าปางมะหัน เริ่มดำเนินการในปีพ.ศ.2548 โดยการนำหลักการ ความรู้ และข้อผิดพลาดเรื่องการปลูกป่า ปลูกคนของดอยตุงมาปรับใช้ "

	เวลา 10:00 - 10:30 น.
	รับประทานอาหารว่าง ณ ศาลากิจกรรม สำนักงานปางมะหัน

	เวลา 10:30 - 12:00 น.
	พูดคุยแลกเปลี่ยนความคิดเห็นกับผู้นำชุมชน เจ้าหน้าที่ ในพื้นที่โครงการปลูกป่า   ปางมะหัน และปูนะ เกี่ยวกับสภาพชีวิตความเป็นอยู่ก่อนและหลังโครงการฯเข้ามา

	เวลา 12:00 - 13:00 น.
	รับประทานอาหารกลางวัน ณ สำนักงานโครงการปลูกป่าปางมะหัน

	เวลา 13:00 - 15:30 น.
	เดินเท้าจากสำนักงานปางมะหัน ไปยังกองทุนสุกรเหมยซาน  ที่หมู่บ้านปางมะหัน ระหว่างเส้นทางจะได้เห็น พื้นที่ป่าต้นน้ำ  พื้นที่ทำกินของชาวบ้าน และพื้นที่ปลูกชาน้ำมัน

	เวลา 15:30 - 16:00 น.
	รับประทานอาหารว่าง พร้อมฟังบรรยายธนาคารสุกรเหมยซาน ของโครงการปางมะหัน 

	เวลา 16:00 - 18:00 น.
	เดินทางจากกองทุนสุกรเหมยซาน ปางมะหัน กลับยังโครงการพัฒนาดอยตุงฯ 

	เวลา 18:00 - 19:00 น.
	เข้าที่พักดอยตุงลอด์จ และพักผ่อนตามอัธยาศัย

	เวลา 19:00 - 20:00 น.
	รับประทานอาหารค่ำ ณ ครัวศาลาลีลาวดี

	เวลา 20:00 - 21:30 น.
	กิจกรรมถอดบทเรียน การเรียนรู้ประจำวัน ณ ห้องคลับ 31

	เวลา 21:30 - 23:00 น.
	พักผ่อนตามอัธยาศัย

	วันพฤหัส 17 พฤศจิกายน 2559

	เวลา 08:00 - 09:00 น.
	รับประทานอาหารเช้า ณ ศาลาลีลาวดี

	เวลา 09:00 - 09:30 น.
	คณะออกเดินทางไปยังศูนย์ผลิตและจำหน่ายงานมือ

	เวลา 09:30 - 11:30 น.
	ดูงานโรงงานทอผ้าเย็บผ้า โรงงานกระดาษสา โรงงานคั่วกาแฟ และโรงงานเซรามิก  ที่ศูนย์ผลิตและจำหน่ายงานมือ"พัฒนาจากโรงฝึกอาชีพหัตถกรรมและอุตสาหกรรมที่ตั้งขึ้นเพื่อสร้างงานสร้างรายได้สำหรับทุกคนไม่ว่าหญิงหรือชาย มีการศึกษาหรืออ่านไม่ออกเขียนไม่ได้ คนสูงอายุแต่ยังทำงานได้ หรือคนหนุ่มสาว โดยการต่อยอดความชำนาญและภูมิปัญญาท้องถิ่นและเน้นการพัฒนา “เพิ่มมูลค่า” ผลิตภัณฑ์งานมือต่างๆ ตลอด “ห่วงโซ่มูลค่า” (Value Chain) อย่างครบวงจรด้วย “เทคโนโลยีที่เหมาะสม” เพื่อให้เกิดเอกลักษณ์ ได้รูปแบบและคุณภาพตามที่ “ตลาดต้องการ” ปัจจุบันงานหัตถกรรมเป็นหนึ่งในหน่วยธุรกิจสำคัญที่นอกจากจะสร้างรายได้ที่มั่นคงให้กับชุมชนในโครงการพัฒนาดอยตุงฯ แล้วยังช่วยทำให้โครงการ “สามารถเลี้ยงตนเอง” โดยไม่ต้องพึ่งงบประมาณของรัฐหรือเงินบริจาค นอกจากนั้นความหลากหลายของกิจกรรมสร้างรายได้นี้ยังเป็นการ “กระจายความเสี่ยง” ความล้มเหลวทางธุรกิจของหน่วยธุรกิจใดธุรกิจหนึ่งด้วย (พร้อมรับประทานอาหารว่างหน้าโรงคั่วกาแฟ)"

	เวลา 11:30 - 12:00 น.
	คณะออกเดินทางไปยังห้องอาหารครัวตำหนัก

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 13:30 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 13:30 - 13:40 น.
	ออกเดินทางไปองค์การบริหารส่วนตำบลแม่ฟ้าหลวง

	เวลา 13:40 - 15:30 น.
	พูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง และคนรุ่นใหม่ของดอยตุง"ผู้บริหารคนรุ่นใหม่ของดอยตุง ที่เกิดจากการสร้างคน (อาสา คพต.พ.) ของโครงการพัฒนาดอยตุงฯ ตอนเริ่มต้นมี  144  คน  ปัจจุบันอาสาสมัครเหล่านี้กลายเป็นผู้นำของชุมชนถึง 90%  และได้น้อมนำแนวทางพระราชดำริของสมเด็จย่าไปใช้ในการบริหารจัดการในชุมชนของตนเอง(พร้อมรับประทานอาหารว่างหน้าศาลาประชุม อบต.แม่ฟ้าหลวง)"

	เวลา 15:30 - 16:00 น.
	ออกเดินทางไปสวนรุกขชาติแม่ฟ้าหลวงดอยช้างมูบ ย้อนดูดอยตุงในอดีต

	เวลา 16:00 - 17:00 น.
	ชมสวนรุกขชาติแม่ฟ้าหลวง ดอยช้างมูบ สวนดอกกุหลาบพันปี "   ตั้งอยู่บริเวณจุดสูงสุดของเทือกเขาดอยนางนอน ในระดับความสูง 1,509 เมตร จากระดับน้ำทะเลปานกลาง อดีตพื้นที่บริเวณนี้เป็นแหล่งปลูกฝิ่น และเส้นทางลำเลียงยาเสพติดที่สำคัญของอาณาบริเวณสามเหลี่ยมทองคำ ปัจจุบันทางโครงการพัฒนาดอยตุงฯ ได้สร้างเป็นสวนดอกกุหลาบพันปี โดยรวบรวมจากแหล่งต่างๆ 4 ทวีปทั่วโลก "

	เวลา 17:00 - 18:00 น.
	ชมพระอาทิตย์อัสดง ณ ฐานทหารดอยช้างมูบ และเดินทางกลับที่พักดอยตุงลอด์จ

	เวลา 18:00 - 18:30 น.
	ออกเดินทางไปยังดอยตุงลอดจ์

	เวลา 18:30 - 19:30 น.
	รับประทานอาหารค่ำ ณ ห้องอาหารครัวศาลาลีลาวดี

	เวลา 19:30 - 21:00 น.
	กิจกรรมถอดบทเรียนการเรียนรู้ประจำวัน ณ ห้องคลับ 31

	เวลา 21:00 - 23:00 น.
	พักผ่อนตามอัธยาศัย

	วันศุกร์ 18 พฤศจิกายน 2559

	เวลา 07:00 - 08:00 น.
	รับประทานอาหารเช้า ณ ศาลาลีลาวดี"พร้อมเช็คเอ้าท์"

	เวลา 08:00 - 09:00 น.
	ฟังบรรยายสรุป “เรื่องการพัฒนาการศึกษาในพื้นที่โครงการฯ” ณ  ห้องประชุม  VIP อาคารเอนกประสงค์

	เวลา 09:00 - 09:10 น.
	ออกเดินทางจากห้องประชุม VIP อาคารเอนกประสงค์ ไปโรงเรียนขาแหย่งพัฒนา

	เวลา 09:10 - 10:10 น.
	ชมการเรียนการสอนแบบบูรณาการ ยึดเด็กเป็นศูนย์กลางการเรียนรู้ โดยใช้หลักสูตร Montessori  ณ  โรงเรียนขาแหย่งพัฒนา

	เวลา 10:10 - 10:20 น.
	ออกเดินทางไปห้องประชุม VIP อาคารเอนกประสงค์

	เวลา 10:20 - 12:00 น.
	รับฟังการบรรยายสรุปเรื่องการพัฒนาตามตำราแม่ฟ้าหลวง และโครงการขยายผล  ณ ห้องประชุม VIP  อาคารเอนกประสงค์

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 14:30 น.
	ชมสวนแม่ฟ้าหลวง พร้อมทำกิจกรรม Tree Top Walk Way ทางเดินเรือนยอดไม้"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 14:30 - 15:00 น.
	ซื้อของฝากและของที่ระลึกจากดอยตุงตามอัธยาศัย

	เวลา 15:00 - 16:00 น.
	ออกเดินทางจากโครงการพัฒนาดอยตุงฯ ไปร้านของฝากนันทวรรณ หน้าทางเข้าสนามบิน

	เวลา 16:00 - 16:45 น.
	ออกเดินทางจากร้านของฝากนันทวรรณ ไปสนามบินเชียงราย

	เวลา 16:45 - 17:00 น.
	ออกเดินทางจากร้านของฝากนันทวรรณ ไปสนามบินเชียงราย

	เวลา 17:00 - 17:30 น.
	เดินทางถึงสนามบินเชียงราย / Check in ตั๋วเครื่องบิน และรอเดินทางกลับกรุงเทพฯ

	เวลา 17:30 - 19:00 น.
	เดินทางกลับกรุงเทพฯ โดยสายการบิน......  เที่ยวบินที่ ........ (CEI-....... – BKK-.......)


